"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Hiina kommunistlik partei
on võtnud kasutusele mitmeid meetmeid
et teha Hiina kristlaste ja koguduste elu raskeks.
Ametnikud on piiranud kristlaste kogunemisi
ja pidanud kinni pastoreid, määrates neile pikki vanglakaristusi,
süüdistades neid ebaseaduslikus tegevuses
ja riigivõimu nõrgestamises.
Mis seal Hiinas toimub
ja kuidas me usklikena saaksime tugevdada sealseid kodukogudusi?
MÄRTRITE HÄÄL
Täna räägime Hiinast ja sealsete usklike olukorrast,
käsitledes erinevaid problemaatilisi teemasid.
Kuid enne seda,
Hannu, on sul mõnda piiblisalmi, mis annaks meile hoo sisse?
On, kuid enne seda tahaksin veel
öelda välja ainsa hiinakeelse sõna, mida oskan - nÆi hăo!
NÆi hăo!
See tähendab "Head päeva!" või midagi sellist.
Kui küsisid piiblisalmi kohta, mis oleks ka kuidagi Hiinaga seotud,
siis mulle meenus üks koht Ilmutuse raamatust.
Teame, et Ilmutuse raamat käsitleb lõpuaegu
ja Issanda tagasitulekut ning uue maa ja uue taeva loomist.
Ka viimast kurja võitlust ja palju muud.
Sellega seoses räägitakse Ilmutuse 13. peatükis
metsalise esile tõusmisest,
kes saavutab suure võimu jne.
Ilmutuse 13:15-18 on öeldud:
"Talle anti meelevald anda vaimu metsalise kujule,
et ka metsalise kuju räägiks ja teeks,
et tapetaks igaüks, kes ei kummarda metsalise kuju.
Ja ta tegi, et kõik -
pisikesed ja suured, rikkad ja vaesed, vabad ja orjad -
võtaksid endale märgi oma paremale käele või oma otsaette,
ning et keegi muu ei tohiks osta ega müüa
kui vaid see, kellel on märk, kas metsalise nimi või tema nime arv.
Siin olgu tarkust!
Kellel on mõistust, see arvutagu välja metsalise arv,
sest see on inimese arv,
ja tema arv on kuussada kuuskümmend kuus."
Nii kaua, kui olen kristlikes ringkondades liikunud,
on alati arutletud selle üle, kes see metsaline täpselt on,
rääkides ka antikristusest jne.
Ma ei väida siinkohal, et Hiina oleks tulevane antikristus,
aga olles viimasel ajal lugenud palju Hiina ja sealsete arengute kohta,
mis on sarnane totalitaarsete riikide arengutele,
siis seal on teatud viiteid,
mis on kuidagi seotud metsalise ja antikristuse tulekuga.
Sest viimane omandab täieliku väe valitseda kogu ühiskonna üle
ja kogu maailm järgib teda.
Ilmutuse raamatu kirjutamise ajal
polnud mingeid tehnoloogilisi vahendeid,
mille abil näha kaugemale, kui see, mida enda ümber nägid.
Ometi kirjutatakse seal,
et kogu maailm hakkab järgima seda metsalist,
keda kõik peavad ka kummardama.
Ühtlasi öeldakse, et talle antakse selline meelevald,
mille kohaselt keegi ei saa ei osta ega müüa,
kui ei alistu sellele metsalisele.
Kui nüüd mõelda Hiinale, siis tegu on totalitaarse riigiga,
mille olud on aastate jooksul muutunud üha radikaalsemaks.
Seal on kõikjal nende valitseja pildid,
keda ülistatakse ka lauldes ja keda tuleb armastada.
Seal korraldatakse suuri laagreid,
kus inimesi õpetatakse nö ümber ja õpetatakse seda kõike tegema.
Kõik see on liikunud veidi selles suunas,
millest Ilmutuse raamat räägib.
Inimesi jälgitakse ja kontrollitakse.
Inimestelt võetakse erinevad eluvõimalused,
kui nad ei järgi kuulekalt kehtestatud süsteemi.
Nii et Piibel otsekui täitub mitmel eritasandil.
Hetkel on kui Piibli ettekuulutuste osaline täitumine,
millele hiljem järgneb siis täistäitumine.
Vaadates viimaste aastate jooksul totalitaarsete riikide esiletõusu,
siis see viitab küll sellele,
et oleme liikumas süsteemi suunas, millest Ilmutuse raamat räägib.
- Kõlab hirmuäratavalt
ja täna kuuleme selle teemaga seoses veel lisa.
Mainisid ennist Xinjiang'i piirkonda, millest räägime hiljem lähemalt.
2001. a. septembris varisesid kokku New Yorgi kaksiktornid,
mis pälvis maailmas suurimat tähelepanu,
kui ükski teine terrorirünnak.
Hiina valitsus aga nägi selles olukorras võimalust
tugevdada oma autoritaarse valitsuse võimu veelgi.
Sest vaid kuu hiljem
alustas Hiina oma sõda terrorismi vastu,
võttes sihtmärgiks Xinjiang'i autonoomse piirkonna,
mis on üks suur maakond Hiinas.
See maakond aga on saanud kurvas mõttes kuulsaks selle poolest,
kuidas Hiina valitsus on meelevaldselt koheldnud sealset Uiguuri rahvast.
Milline see Xinjiang'i piirkond on
ja kas kristlus on seal üldse kuidagi saanud maad?
Tegu on väga huvitava piirkonnaga,
mis on viimastel aastatel ka meediast palju läbi jooksnud.
Ka Soome endine peaminister püüdis avaldada mõju,
et Uiguuri rahvale ei tehtaks liiga ja neid ei rõhutaks.
See teema on pälvinud palju rahvusvahelist tähelepanu.
Xinjiangi Uiguuri autonoomne piirkond asub Hiina lääne- ja loodeosas,
jagades piiri Mongooliaga ja Kashmiriga Indias,
millest viimane on Märtrite Häälele igati tuttav tegevuspiirkond.
Tegu on piirkonnaga,
mille piiride pärast Hiina ja India pidevalt võitlevad.
Tegu on külma piirkonnaga, kus on imeilus mäestik.
Xinjiang tähendab uut piiri, mis piirkonnale kunagi anti.
Vähemusrahvastele nagu ka uiguurid seda on,
anti autonoomia.
Kui vaadata uiguure ja kõiki teisi, kes seal kuni Türgini välja elavad,
siis tegu on Türgi soost rahvastega.
Seal elab türkmeene ja teisi, kelle nimes avaldub Türgi
ja ka uiguuride keel sarnaneb paljuski türgi keelele.
See piirkond on hästi tuntud ka nafta- ja gaasitööstuse poolest
ehk siis seal on tohutult suured maavarad.
Ühtlasi on sinna piirkonda kolinud aastate jooksul palju hiinlasi.
Ühtlasi on sealt piirkonnast kulgenud läbi maailmakuulus siiditee,
mis tänapäeva Hiina poliitikas on saanud oluliseks kõneaineks,
kui räägitakse teest ja piirkonnast.
Ehk siis Hiina kasvatab neis piirkondades
kõvasti oma mõjuvõimu.
Uiguurid aga on siis viimaste aastakümnete jooksul
langenud üsnagi suure rõhumise alla.
Nii korraldatakse seal "ümberõppe"-laagreid,
kus inimesi vaid ei rõhuta, aga kus röövitakse nende identiteet
ja "puhastatakse" neid kõigist nende enda mõtetest.
Uiguurid on 99,9% moslemid.
Joosua Projekt, mis uurib rahvaid, kelleni on raske evangeeliumiga jõuda
on leidnud, et uiguuride seas on 0,1% kristlasi.
Mis puutub nende kaksiktornide langemisse,
peale mida sündisid al-Qaida ja teised terrorirühmitused,
millele hiljem lisandus veel ISIS,
siis mitmed uiguurid tahtsid minna võitlema nende ridadesse.
Nii toimus Hiinaski mitmeid moslemite terroritegusid,
eesmärgiga rajada oma kalifaat.
Nii võttis Hiina valitsus väga karmid meetmed käsile,
eristamata terroriste tavalistest uiguuridest,
vaid rõhudes neid kõiki kõige täiega.
Kui aga mõelda kristlusele seal piirkonnas,
siis see on olnud uus info minugi jaoks.
Kui vaadata näiteks aastasse 1000,
siis kristlik misjonitöö ulatus ka sinna piirkonda.
Nii valitses seal kunagi kristlus ja seda üsnagi tugevalt.
Arhiivi info põhjal ristiti seal mingi 200 000 inimest.
Nii et Jumal on seal võimsalt tegutsenud
ja seal on nö evangeelne põhi all.
Siis aga tuli islam, sundides inimesi pöörduma oma usku.
Kuid 1930'ndatel läks üks Rootsi misjoniselts sinna.
Ehk kõigest 100 aastat tagasi.
Nad läksid sinna taas evangeeliumiga
ja umbes 300 uiguuri leidsid Jeesuse.
Sellele aga järgnes tagakius ja mitmed kristlased ka tapeti.
Nii et selline piirkond siis.
Ehk seal tärganud kristlus summutati maha.
Just nii.
Nii oleks tõesti taas ülim aeg,
et kõik rahvad, keeled ja hõimud võiksid kuulda Jeesusest.
Sh siis ka uiguurid.
Nad on ka üks rahvas, kelle eest Jeesus on surnud,
mistõttu tahame ka neile viia Tema evangeeliumi.
Ütlesid, et Hiina valitsus
on võtnud selle piirkonna oma terava järelvalve alla.
Milles see tavainimeste argipäevas väljendub?
See on lausa uskumatu.
Olen viimased paar päeva lugenud üht raamatut selle kohta
ja jätkan veel selle lugemist, sest see on nii huvitav.
Kogu see piirkond on Hiina riigile kui katselaboriks,
kus tänu kaasaegsele tehnoloogiale valitseb täielik kontroll ja valve.
Hiina on ju tehnoloogias väga kaugele arenenud,
olles ka finantsmaailmas tõeline hiiglane.
Nii katsetavad nad seal kõike,
et näha, kuidas saavutada täielik kontroll inimeste üle.
Teame, et Hiinas on tõenäoliselt sadu miljoneid valvekaameraid,
kuid on lausa uskumatu, kui kaugele need on arenenud.
Inimeste kohta talletatakse kõike - sh nende DNA'd jne.
Seal raamatuski on öeldud,
et ainuüksi inimese sõrmejälje peale nähakse kohe,
milline on selle inimese identiteet.
Nii on vähemuste jaoks poes omad read, kuhu minna.
On järelvaatajad, kes uurivad, miks sa õigeks ajaks tööle ei jõudnud
ja ega sa millegi lubamatuga tegelenud?
Inimesi võidakse valvata isegi öösiti, kui nad oma kodus on.
Kedagi ei saa enam usaldada.
Lastelt küsitakse koolis, millest nende vanemad räägivad?
Naabrid jagavad üksteise kohta infot ja üksteist antakse üles.
Ühtlasi kehtib selline klassidesse jagamise süsteem,
mis määrab ära selle, kas oled usaldusväärne või mitte.
Kui saad miinuspunkte - kasvõi seetõttu, et oled religioosne,
siis sind viiakse hoobilt sinna ümberõppe laagrisse,
kus püütakse puhastada inimeste mõtteviisi jms.
Jutt käib sellisest taeva-võrgustikust, kas pole?
Jaa, millestki sellisest tõesti.
Seal kasutatakse ju ka tehisintellekti, kelle abil püütakse arvata,
kas nimetatud isik võiks kunagi hiljem mõne kuriteo korda saata.
Nii et väga eriskummalised asjad.
Kui mõelda näiteks
Venema julmale rünnakule Ukraina vastu,
siis tegu on ju pideva valeinfo ja valede jagamisega Venemaa poolt.
Nõnda väidetakse Hiinaski,
et inimesed lähevad vabatahtlikult sinna koolituslaagritesse,
kus nad saavad teha tööd ja õppida uusi asju.
Tegelikkuses on tegu piinapaikadega
ja ma ei tea täpselt, on neid sadu või kui palju neid on,
kuid need on ümbritsetud suurte müüride- ja valveseadmetega
ja keegi ei saa sealt niisama lahkuda.
Seal piinatakse inimesi.
Kuigi uiguuride seas pole tegelikult väga kristlasi,
siis sellest hoolimata neid siiski on.
Üheks neist uiguuridest, kes oli enne moslem,
on Alimujiang Yimit, kellel on veel ka oma hüüdnimi.
Üks on siis nagu ta varjunimi ja teine siis hiina nimi või mis iganes.
Ta sai kristlaseks 1995. aastal
ja juhtis peale seda kodukogudust Kashkari linnas.
Mis temaga juhtus?
See on hea näide sellest,
kuidas evangeelium
hakkab uiguuride aladele tasahilju tagasi tulema
ja sinna on tekkinud ka kogudus.
Pildil: Alimujiang Yimit perega
Kuid kui Alimujiang seda kodukogudust juhtis,
siis politsei hakkas teda üha sagedamini üle kuulama.
Nii määrati talle 2008. aastal 15-aastane vanglakaristus.
Teda ei süüdistatud otseselt kristlaseks olemises ja Piibli lugemises
vaid nii nagu kõigi teiste Hiina kristlaste süüdistuste puhul,
nii süüdistati ka Alimujiang'i revolutsiooni korraldamise katses
ja rahva turvatunde ohtu seadmises.
Neid termineid kasutatakse ikka ja jälle.
Ja need kõlavad täiega tõsiste asjadena. - Nii on.
Alimujiang on olnud pikalt ka MH vangide nimekirjas,
kellele me julgustavaid kirju saadame.
Nii et aitäh kõigile,
kes on talle kirjutanud ja teda palves meeles pidanud.
Mind on see väga puudutanud, kui olen mõelnud talle ja ta perele
ja sõnumile, mille ta oma perele vanglast saatis.
Ta kirjutas: "Olen nii tänulik, et saan olla siin vanglas,
sest olen saanud siin rääkida nii mitmeid kordi Jeesusest."
Ta on kui Paulus, kes omal ajal vangis istus
ja kus kõik näiliselt halb viis tegelikult evangeeliumi edasi.
Alimujiang vabanes vanglast 2023. aasta märtsis,
peale mida oleme saanud väga vähe infot ta kohta.
Kuid tänud siiski kõigile,
kes olete talle kirjutanud ja ta eest palvetanud,
sest ta oli aastaid me hallata olevas vangide nimekirjas.
Teine seal nimekirjas olev mees on pastor Wang Yi,
kes on pärit ühest teisest Hiina piirkonnast.
Ta juhtis kogudust Varajane Vihm (ing k. Early Rain),
mis on üks Hiina tuntumaid kogudusi.
Ta peeti ka kinni ja ta sai 9-aastase vanglakaristuse.
Mille pärast ta kinni võeti?
Tegu on õigusteaduste professoriga,
kes tunneb hästi ka rahvusvahelist seadusandlust.
Hiina on ka ÜRO liige
ja ÜRO põhikirja artikkel 18 väidab enam kui selgesti,
et igal ühel on õigus usuvabadusele.
Wang Yi kaasas sellesse loosse mitmeid ametnikke ja pastoreid,
kes nõudsid Hiina võimudelt
Hiina kristlaste rõhumise ja tagakiusu lõpetamist.
See aga tõi talle kaela 9-aastase vanglakaristuse.
Süüdistus: "Katse õõnestada riigivõimu
ja ebaseaduslik käitumine."
Lisaks sellele veel u 7000-eurone trahv.
Ta seis oli ikka üsna hull.
Ta ei saanud esimese 3 vangla-aasta jooksul
oma naistki näha.
Alles peale seda sai, aga ka väga lühidalt.
Sul on ka me hallata olev vangide nimekiri kaasas.
Neid maid on siis palju,
kus kristlased istuvad oma usu pärast vangis.
Meil on nende aadressid ja olukordade kirjeldused,
nii et neile on võimalus saata mõni julgustav kaart
ja palvetada nende eest.
Seda andmebaasi uuendatakse pidevalt.
Siin on üllatavalt palju inimesi, kes istuvadki just Hiinas vangis
ja siin on ka pilt pastor Wang Yi'st, kellest äsja rääkisime.
Julgustan teid tutvuma selle nimekirjaga
ja saatma julgustavaid kaarte otse nende vangla aadressile.
Nii saame neid kõiki julgustada ja aidata.
Selle nimekirja saab tellida endale me E-posti aadressi kaudu,
mis on ekraanil.
Nüüd aga vaatame ühe lühivideo,
kus me koostööpartner räägib sellest,
millist tööd teeb Märtrite Hääl Hiina aladel.
MÄRTRITE HÄÄL
Võite arvata, et lühilaine raadiosagedus on minevik,
kuid kas teadsite, et Hiina valitsus on käesoleval aastal
laiendanud riigisiseste raadiosaadete tootmist
just lühilaine sagedustel?
Nii nagu seda on teinud ka USA valitsus.
USA ja Hiina valitsused panustavad lühilaine sagedustele,
sest tänapäeva Hiinas
kuulatakse seda sagedust rohkem kui eales varem.
Hiina valitsus jätkab interneti kasutamise piiramist,
jälgides samas kõiki internetis tehtavaid oste.
Nii pöörduvad kristlased taas lühilaine pikkuste poole,
et saada osa kristlikest saadetest.
Hiina valitsus on läinud nii kaugele,
et on kirjutamas ümber teatud Piibli osasid.
Nii loodavadki Hiina kristlased lühilaine saadetele,
et kuulda igapäevaselt evangeeliumi
ja saada osa kristlikust sisust
ilma hirmuta valitsuse ees jääda sellega vahele.
Kui nad kasutaks selleks internetti, jääks nad raudselt vahele.
Lühilainete kaudu saateid kuulates aga mitte.
Saame Hiina kristlastelt iganädalaselt kirju,
kes kinnitavad seda.
Hiina kristlased nii linnadest kui maakohtadest
saadavad meile palvekirju,
et jätkaksime raadiosaadete edastamist
lühilaine pikkusel.
Nad vajavad seda,
sest see on nende ainus ligipääs kristlikele allikatele.
Head usuõed ja vennad -
raadioteenistus omab täna suuremat mõju kui eales varem.
Hiina valitsus püüab küll peatada selle info levimist,
mistõttu vajame te palveid,
sest tõenäoliselt katavad te palved eetris olevaid saateid.
Kuid ma vajame ka te jätkuvat tuge.
Aitäh te abi eest, mis aitab meil jagada evangeeliumi
nii Põhja-Koreas kui Hiinas.
MÄRTRITE HÄÄL
See video rääkis nüüd kristlikust raadiotööst,
mis katab laialdaselt kogu Hiinat.
Kuidas Märtrite Hääl veel Hiina kristlasi ja kogudusi aitab?
Me aitame kaasa ühele nö põrandaaluse ülikooli projektile.
Tegu pole siis konkreetse ülikooliga, vaid Hiina kristlaste jüngerdamisega.
Nad vajavad õpetust Jumala Sõnast ja Piibli põhialustest.
Õpetust ka selle kohta,
miks kristlased kannatavad ja kogevad tagakiusu.
Nad vajavad kinnitust neist olukordades, kus nad on.
Nii edastab ka Märtrite Hääl nende lühilainete kaudu oma saateid,
tänu millele me usuõdede-vendade usk kasvab
ja nad jaksavad minna läbi erinevatest olukordadest.
Lisaks sellele aitame me paljude vangistatud kristlaste peresid.
See on ikka väga karm,
kui pereisa, kes on ka pere toitja, on vangis.
Lisaks sellele kõik kohtukulud, mis on enneolematult suured.
Ülejäänud perel pole sageli ka tööd ja on igasugu muid asju,
mistõttu toetame neid peresid nii oma palvetega kui ka rahaliselt.
Tore lugu aga on see, et saame juba kolmandat aastat
jätkata projektiga "Pühapäevakool karbis".
Kuna Hiina valitsus on karmistanud kõiki reegleid,
ei saa paljud Hiina lapsed enam minna
palvelatesse ja kogudustesse.
- See on neile keelatud.
Nii ongi tekkinud mõte koguduse kolimisest kodudesse
ehk siis see "Pühapäevakool karbis" on 3-aastane pakett,
mis kätkeb endas 3-aastast õppeprogrammi lastele
ja võtab läbi kogu Piibli.
Täiskasvanutele on omaette juhised ja tehnilised vahendid
selle kõige läbiviimiseks.
Nii et seda tööd toetame samuti,
läbi mille kuulevad Hiina noored ja lapsed
elavast Jumalast ja Päästjast Jeesusest Kristusest,
kes on toonud oma kalleima ohvri ka iga hiinlase eest.
Nii on isegi laste täiskasvanud naabrid hakanud tundma huvi Jumala vastu.
See on tõesti ülimalt oluline jagada Hiina lastele evangeeliumi.
Lisaks sellele raadiotöö ja vangistatute perede aitamine.
Nii et teeme Hiinas väga laiaulatuslikku tööd
ja tänu Jumalale, et saame sellega jätkata.
Tahan veel lõpetuseks reklaamida üht võrratut raamatut.
"Vankumatuna Kristuses - vapra Hiina pastori elulugu."
Mees, kellest see raamat räägib, on olnud meiegi nimekirjas
ja paljud soomlased on palvetanud ta eest,
saates talle ka julgustavaid kaarte.
Tema lugu on nüüd raamatukaante vahel
ja see on lausa uskumatu, kuidas ta sealt vanglast pääses.
Raamat maksab 10 eurot ja on tellitav me kodulehe E-poest.
Sealt saab tellida
ka meie värskeimat raamatut "Aafrika tähed",
mille autor on Danielle Miettinen.
Sealt leiab muidugi palju teisigi raamatuid.
Kui teil aga ei käi veel Märtrite Hääle tasuta ajakirja,
võite sellegi tellida me kodulehelt: www.marttyyrienaani.fi
Aitäh, Hannu, selle huvitava saate eest,
kus saime teada uiguuri rahvast
ja evangeeliuimi levitamisest ning summutamisest nende seas.
Nii et kanname neid jätkuvalt palves.
Tõlge: Anne-Ly Raukas